Държавен вестник, бр. 44, 2012 г., стр. 33

БРОЙ  44	
Д Ъ Р Ж А В Е Н  В Е С Т Н И К 	
СТР.  33  
Г л а в а  в т о р а
УСЛОВИЯ ЗА ПРЕДОСТАВЯНЕ НА БЕЗ­
ВЪЗМЕЗДНА ФИНАНСОВА ПОМОЩ
Раздел I
Обхват на дейностите и допустими сектори
Чл. 5. Безвъзмездна финансова помощ се 
предоставя под формата на премии на лица, 
които отглеждат аквакултури по следните 
сектори, посочени в заявлението за канди­
датстване съгласно приложение № 1:
1. сектор 01 – Производство на аквакулту­
ри, ориентирано към опазване и подобряване 
на околната среда, съхранение на живите и 
неживите природни ресурси, опазване на 
биологичното разнообразие, хабитатите на 
растителни и животински видове и др.:
а) дейност 1: подобряване на състояние­
то на околната среда или нейни елементи, 
както и запазване на характерните черти на 
водните обекти в рамките на стопанството 
за производство на аквакултури;
б) дейност 2: възстановяване и поддържане 
на местообитанията на растителни и животин­
ски видове на територията на стопанството 
за аквакултури;
в) дейност 3: опазване и подпомагане ус­
тойчивото развитие на местни и ендемитни 
видове и видове с висока консервационна 
стойност в рамките на стопанството за про­
изводство на аквакултури;
г) дейност 4: осигуряване на подслон и 
храна на видове приоритетни за опазване 
съгласно Директива 2009/147/ЕО на Европей­
ския парламент и на Съвета от 30 ноември 
2009 г. относно опазването на дивите птици 
(OB, 26.01.2010 г., L 20/7) и Директива на 
Съвета 92/43/ЕИО от 21 май 1992 г. (ОВ, L 
206, 22.07.1992 г.), в чиито местообитания е 
разположено стопанството за производство 
на аквакултури; 
2. сектор 02 – Прилагане на Схема на 
Общността по управление на околната среда 
и одитиране; 
3. сектор 03 – Производство на биологична 
аквакултура. 
Раздел II
Финансови условия
Чл. 6. Безвъзмездната финансова помощ 
се предоставя в рамките на наличния бюджет 
въз основа на финансовото разпределение, 
посочено в глава 7 на ОПРСР.
Чл. 7. (1) Безвъзмездната финансова помощ 
е в размер 100 на сто от изчисления размер на 
премията, от които 75 на сто се осигуряват от 
Европейския фонд за рибарство и 25 на сто от 
държавния бюджет на Република България.
(2) Намаляване на размера на безвъзмезд­
ната финансова помощ по предходната алинея 
се допуска само при процедура на ограничен 
бюджет по чл. 24.
Чл. 8. (1) Размерът на безвъзмездната 
финансова помощ се изчислява на база един 
или повече от следните критерии:
1. загуба на доход;
2. допълнителени разходи, които са резултат 
от прилагането на акваекологични методи, 
надхвърлящи обичайно прилагане на добра­
та практика за аквакултура, и от увеличени 
производствени разходи;
3. разходи за инспекции и сертифициране.
(2) Нивото на допустимата безвъзмездна 
финансова помощ за проектите е определено в 
методиката за определяне на размера на пре­
миите съгласно приложение № 4. Премиите, 
определени от Комитета за наблюдение, се 
актуализират с годишен темп на нарастване 
10 на сто за всяка календарна година от го­
дината на приемане на Документа за опреде­
ляне на премиите по Оперативна програма за 
развитие на сектор „Рибарство“ (2007 – 2013) 
на Република България. Преизчислението на 
премиите се извършва към момента на опре­
деляне на допустимата премия в процеса на 
разглеждане и одобрение на заявлението за 
кандидатстване от ИАРА.
(3) Премиите по чл. 17, ал. 2, т. 1, буква 
„а“ и т. 3, буква „г“ са в размер до 5 на сто от 
размера на одобрената премия, но не повече 
от левовата равностойност на 1500 евро.
Чл. 9. (1) Размерът на премията се опре­
деля за всеки отделен проект съгласно при­
ложение № 4. 
(2) Размерът на премията се изчислява 
еднократно за целия период на изпълнението 
на проекта. 
(3) Когато периодът на действие на аква­
екологичния план по сектор 01 надхвърля 
крайния срок на плащания по ОПРСР за Про­
грамен период 2007 – 2013 г. – 31.12.2015 г., 
ИАРА извършва прехвърляне на финансовия 
ангажимент по договора за безвъзмездна 
финансова помощ за следващия програмен 
период 2014 – 2020 г.
(4) Допълнителното преразпределение на 
премията и плащанията по реда на ал. 1 не 
засяга правото на контрол за срока по чл. 35 
и правата на ИАРА по чл. 40.
Чл. 10. (1) Безвъзмездната финансова по­
мощ за проекти по сектор 01 се предоставя 
ежегодно въз основа на представения аква­
екологичен план съгласно приложение № 2. 
(2) Безвъзмездната финансова помощ за 
проекти по сектори 02 се предоставя едно­
кратно за целия програмен период.